Diari Oficial de la Generalitat Valenciana


Sumari del DOGV 1571, del 24-06-1991 (1991/821827)

DECRET 101/l991, de 10 de juny, del Consell de la Generalitat Valenciana, pel qual es classifica el centre no oficial reconegut d'ensenyament musical San Rafael, de Buñol, com a Conservatori Elemental de Musica amb validesa acadèmica oficial i se li autoritza per a fer determinades as signatures de grau mitja.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/06/10/101/dof/vci/html**

### Dades del document

Número de DOGV
:   1571

Data del DOGV
:   24-06-1991

Secció del DOGV
:   DISPOSICIONS GENERALS

Número del document
:   1991/821827


Data del document
:   10-06-1991

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 101/1991, de 10 de juny, del Consell de la Generalitat Valenciana, pel qual es classifica el centre no oficial reconegut d'ensenyament musical San Rafael, de Buñol, com a Conservatori Elemental de Música amb validesa acadèmica oficial i se li autoritza per a fer determinades assignatures de grau mitjà.  
Vist l?expedient incoat per l'Ajuntament de Buñol, titular del centre musical San Rafael, de la dita localitat, classificat pel Decret 167/1983, de 19 de desembre, del Consell de la Generalitat Valenciana, com a centre no oficial reconegut d'ensenyament musical, grau elemental, i autoritzat per a fer determinades assignatures de grau mitjà per Ordre de 10 de març de 1989, de la Conselleria de Cultura, Educació i Ciència; en sol·licitud de la seua classificació com a Conservatori Elemental de Música amb validesa acadèmica oficial i autorització d'ensenyaments de grau mitjà, i d'acord amb el que disposa el Decret 2618/1966, de 10 de setembre, sobre reglamentació general dels conservatoris de música i el Decret 1991/1975, de 17 de juliol, pel qual s'autoritzà els conservatoris de música de grau elemental per a fer ensenyaments de grau mitjà, fent ús de les competències transferides a la Generalitat Valenciana en matèria d'ensenyament pel Reial Decret 2093/1983, de 28 de juliol, previ informe de l?Inspector Coordinador del Programa de Conservatoris, a proposta del Conseller de Cultura, Educació i Ciència i prèvia deliberació del Govern Valencià, en la reunió del dia 10 de juny de 1991,  
DECRETE  
Article primer  
Es classifica com a Conservatori de Música de grau elemental, amb validesa acadèmica oficial, el centre no oficial reconegut d'ensenyament musical San Rafael, situat a l'Avda. Blasco Ibáñez, 32 de Buñol, amb número de codi 89205897, amb la denominació de Conservatori Elemental de Música San Rafael, la titularitat del qual correspon a l'ajuntament de la localitat, i se li autoritza per a fer assignatures de grau mitjà.  
Article segon  
S'autoritza el centre per a fer les assignatures de grau elemental següents: solfeig i teoria de la música, conjunt coral, piano, violi, violoncel, flauta, oboè, clarinet, saxofon, trompa, trompeta, trombó, bombardí i tuba i instruments de membranes, làmines, manxes manuals i d'altres semblants.  
S'autoritza el centre per a fer les assignatures de grau mitjà següents: solfeig i teoria de la música, conjunt coral i instrumental, piano, flauta, clarinet, saxofon, trompa, trombó, bombardí i tuba, i totes les assignatures complementàries de grau mitjà previstes en l'article 5.3 del Decret 2618/1966, de 10 de setembre, que es requereixen per a completar els estudis de grau mitjà de les especialitats sol·licitades d'aquest nivell.  
D'acord amb allò establert en l'article 6.4 del Decret 2618/1966, de 10 de setembre, l'establiment efectiu de tots aquests ensenyaments s'hi entendrà subordinat a l'existència de dotacions.  
Article tercer  
D'acord amb allò establert en el Decret 2618/1966, de 10 de setembre, el centre queda sotmès a la inspecció educativa de la Conselleria de Cultura, Educació i Ciència.  
Article quart  
Aquesta autorització s'inscriurà en el registre de centres docents de la Comunitat Valenciana i tindrà efectes a partir del curs acadèmic 1991-92.  
DISPOSICIO FINAL  
Es faculta el Conseller de Cultura, Educació i Ciència, per tal de dictar les disposicions necessàries per al desplegament i execució d'aquest decret.  
València, 10 de juny de 1991.  
El President de la Generalitat Valenciana,   
JOAN LERMA I BLASCO  
El Conseller de Cultura, Educació i Ciència,   
ANTONIO ESCARRE ESTEVE


Còpia Permalink ELI